**23.6.25**

Εικόνα που περιέχει γραφικά, γραμματοσειρά, λογότυπο, κόκκινο

Το περιεχόμενο που δημιουργείται από AI ενδέχεται να είναι εσφαλμένο.

**ΤΑ ΦΑΝΤΑΣΜΑΤΑ**

**Έρχονται τη νέα σεζόν στο Star!**

Τη νέα τηλεοπτική σεζόν τα βράδια μας στο **Star** θα στοιχειώσουν… **Τα** **Φαντάσματα**!

Η επιτυχημένη βρετανική σειρά παραγωγής BBC “Ghosts”, που έχει γνωρίσει τεράστια επιτυχία και έχει διασκευαστεί σε πολλές χώρες, έρχεται και στην Ελλάδα με πρωταγωνιστές τον χαρισματικό και πολυδιάστατο **Ορφέα Αυγουστίδη** καιτην ταλαντούχα και εκφραστική **Έλλη Τρίγγου**, την οποία θα απολαύσουμε για πρώτη φορά σε τηλεοπτική κωμωδία.

Σε κάθε τους βήμα θα τους ακολουθούν εννέα ξεκαρδιστικά και ζαβολιάρικα φαντάσματα, που υποδύονται οι ξεχωριστοί:  **Ναταλία Τσαλίκη, Αγορίτσα Οικονόμου, Θοδωρής Σκυφτούλης, Άρης Τρουπάκης, Χάρης Φλέουρας, Άλκης Μπακογιάννης, Ευαγγελία Καρακατσάνη, Νίκος Γιαλελής** και ο**Στέλιος Ιακωβίδης.**

Τη διασκευή του σεναρίου έχει αναλάβει ο μετρ της τηλεοπτικής κωμωδίας, ο εξαιρετικός **Λευτέρης Παπαπέτρου** (Εγκλήματα, Είσαι το ταίρι μου, Κάτω Παρτάλι), αποδίδοντας μια φρέσκια χιουμοριστική προσέγγιση. Τη σκηνοθεσία υπογράφει η έμπειρη **Αμαλία Γιαννίκου**.

Η σειρά θα αποτελείται από 10 επεισόδια και την παραγωγή έχει αναλάβει η **Tanweer Productions**.

**Υπόθεση σειράς**

Ο Χάρης κι η Μαρίνα είναι ένα νεαρό ζευγάρι, που αντιμετωπίζει οικονομικά προβλήματα. Όταν η Μαρίνα ενημερώνεται ότι μία μακρινή της θεία, την ύπαρξη της οποίας αγνοούσε, έφυγε από τη ζωή και της κληροδότησε ένα παλιό αρχοντικό στην Κηφισιά, βλέπει μία λύση στα προβλήματά τους να αχνοφαίνεται. Μαζί με τον Χάρη

μετακομίζουν στο αρχοντικό, αλλά σύντομα θα διαπιστώσουν ότι... δεν είναι μόνοι σε αυτό.

Για την ακρίβεια, το αρχοντικό είναι στοιχειωμένο, και κατοικείται από εννέα θεότρελα φαντάσματα, από κάθε εποχή και στροφή της ιστορίας, αρχαίας και σύγχρονης, τα οποία ενοικούν σε αυτό διά μέσου των αιώνων, ενώ και το υπόγειό του περιλαμβάνει εκπλήξεις... Η άφιξη των απρόσκλητων επισκεπτών

δε θα αρέσει καθόλου στους μόνιμους ενοίκους της έπαυλης, οι οποίοι θα βαλθούν να τους ξεφορτωθούν με κάθε τρόπο!

Τα πράγματα, ωστόσο, θα περιπλακούν απροσδόκητα όταν η Μαρίνα, μετά από ένα χτύπημα στο κεφάλι, θα διαπιστώσει ότι... μπορεί να δει, να ακούσει, ακόμη και να συνομιλήσει με τα φαντάσματα του σπιτιού! Ένα σουρεαλιστικό γαϊτανάκι παρεξηγήσεων, συμπτώσεων και ξεκαρδιστικών καταστάσεων θα ξεδιπλωθεί, καθώς θα προσπαθήσει να πείσει τον Χάρη για την ύπαρξη των... ιδιαίτερων συγκατοίκων

τους, αλλά και να ανταποκριθούν μαζί στη μεγαλύτερη πρόκληση: πώς θα τα βγάλουν πέρα με… **Τα Φαντάσματα**;

Ήδη προβάλλονται δύο teasers της σειράς **Τα** **Φαντάσματα**, που έρχεται στο νέο πρόγραμμα του **Star**!

**Τα Φαντάσματα -Teaser 1:**  [**https://youtu.be/R-Ki5H77JVI**](https://youtu.be/R-Ki5H77JVI)

**Τα Φαντάσματα -Teaser 2:**  [**https://youtu.be/uasxRwd7hUM**](https://youtu.be/uasxRwd7hUM)

**Συντελεστές teasers:**

Σενάριο: **Λευτέρης Παπαπέτρου**

Σκηνοθεσία: **Αμαλία Γιαννίκου**

Διεύθυνση Φωτογραφίας: **Γιάννης Δρακουλαράκος**

**#TaFantasmata #StarChanneltv**

**INSTAGRAM:** [**https://www.instagram.com/tafantasmata/**](https://www.instagram.com/tafantasmata/)

**FACEBOOK:** [**https://www.facebook.com/tafantasmata**](https://www.facebook.com/tafantasmata)

**TIKTOK:** [**https://www.tiktok.com/@tafantasmata**](https://www.tiktok.com/@tafantasmata)

**Συντελεστές σειράς**

Σενάριο: **Λευτέρης Παπαπέτρου**

Σκηνοθεσία: **Αμαλία Γιαννίκου**

Διεύθυνση Φωτογραφίας: **Γιάννης Δρακουλαράκος**

Producer: **Διονύσης Σαμιώτης**

Head of Production: **Νάνσυ Κοκολάκη**

Production Designer: **Μιχάλης Σαμιώτης**

Ενδυματολόγος: **Κατερίνα Παπανικολάου**

Παραγωγή: **Tanweer Productions**

[**https://www.star.gr/tv/seires/ta-fadasmata**](https://www.star.gr/tv/seires/ta-fadasmata)

[**https://www.star.gr/tv/corporate/press-room**](https://www.star.gr/tv/corporate/press-room)

Ευχαριστούμε πολύ

Γραφείο Τύπου & Επικοινωνίας